Den Vest-Sjællandske Avis, 1841-08-26
J Torsdags Aftes faldt en lille Søcadet, ved at lege med nogle af sine Jevnaldrende, ned fra en Muur; ulykkeligviis tog han for sig og knuste derved begge Hænderne. Han fik Hovedet skrækkeligt forslaaet, saa at man tvivler om hans Liv. Den foregaaende Dag mistede en lille Dreng Livet ved at styrte nedfra en Stillads i Adelgade; og endelig druknede en Brændeviinsbrænderkarl sig i Mandags af Fortvivlelse over, at han havde bortspillet en Arv paa nogle hundrede Daler i Tallotteriet. (Aalb. Av.) Mord. J disse Dage er der begaaet et afskyeligt Mord i Landsbyen Veddeløv, en halv Miil fra Roeskilde. Den Myrdede, Huusmand og Hugger Jens Nielsen Munte, der tilligemed flere af Byens Folk havde været paa Høstarbeide, blev, kort efter at han havde forladt Arbeidet, om Aftenen Kl. 10 funden paa Byens Gade, endnu kun svagt gispende. Hans Strube fandtes overskaaren af en Kniv, der var trængt igjennem fra den ene Side af Halsen til den anden, ligesom desuden Overlæben var flakket ved et Knivsnit. Mistanken faldt strax paa en Gjærkræmmer Poul Svendsen 23 Aar gammel, hvis Kniv fuldkomment passede til Saaret, og mod hvem desuden andre Jndicier talede. Hans Klæder vare saaledes overstænkede med Blod; han havde Dagen forud været i Trætte med den Myrdede, og han havde et blaat Øie, hvilket han vel vilde paa skyde at have faaet ved et Fald, men som havde alt Udseende af at være tilføiet med en knyttet Næve. Den Myrdede var kun 21 Aar gammel og havde et særdeles godt Rygte. Den sundsynlige Gierningsmand har hidtil ikke villet tilstaae sin Misgierning. (Dagen.) Veile. For Hovedgaarden Nebbegaard mellem Veile og Fridericia blev ved offentlig Auction den 17de d. M. buden 25050 Rbd. r. S., men Budet af (Veile Av.) Eieren forkastet. Justitssag. Ligesom det for et Par Aar til bage undertiden skeete, meddeles nu atter i Coll. Tid en udførlig Beretning om en i Holsteen paakiende Justitssag. Denne Sag angaaer en Forbrydelse, som kun sjeldent forekommer i vore Justitsannaler, nemlig et Mord, endog et dobbelt Mord, forøvet alene for at plyndre, og uden personligt Had til de Myrdede. En Slagtersvend i Neustadt, Buurmeister, som havde bragt Erfaring, at hans forrige Mesters Dreng og hans Pleiessøn skulde i Forening overbringe Kjøbesummen for en Ko til Sælgeren, gav sig i Følge med disse Drenge paa deres Vandring en Sommernat, og dræbte dem begge, den ene sovende og den anden vaagnende af Søvne, paa Veien, hvor de havde lag sig til Hvile, efterat alle tre Veifarende havde gjort et Maaltid med hverandre. Han knuste deres Hoveder med sin Knippelstok, og overskar derefter Struden paa dem med en Slagterkniv. Dette sidste, efter Morderens Udsagn, "for at de ikke skulde vines." Derpaa bemægtigede han sig den i Slagterdrengens Lomme bevarede Pengesum. - En ved Ligene fundet Gadedørsnøgle, som Røveren havde tabt af sin Lomme, og som ved den af Politiet i Neustadt ufortøvet anstillede Undersøgelse befandtes at tilhøre Buurmeister, henledede allerede Dagen efter Mordet Mistanken paa Gierningsmanden, imod hvem tillige en Mængde andre Omstændigheder talte. Desuagtet negtede han Gierningen i længere Tid, og tilbagekaldte endog en Tilstaaelse, hvortil han omsider var bleven bragt. Først efter mere end et halvt Aars Forløb, og, som det synes, bevæget ved de religisse Forestillinger, hvilke det var lykkedes for den værdig Geistlige, der besøgte Forbryderen i Fængslet, omstder at fremkalde i hans Sjæl, afgav han endelig med Tegn paa oprigtig Anger, en fuldstændig og sandfærdig Bekjendelse. – Domstolene vare alle enige i at tilkiende Forbryderen den lovbestemte Straf af Radbrækning for dette gruelige Rovmord. Med Hensyn til de vedtagne Grundsætninger og Dødsstraffes Execution uden Skærpelse indstilledes imidlertid, at den idømte Straf maatte formildes til Henrettelse med Øxe og Ligets Nedgravelse paa Retterstedet. Denne Executionsmaade bifaldtes ved allerhøieste Resolution. (Berl. Tid.)